**Európai uniós védjegyek és lajstromozott formatervezési minták bejelentési eljárására vonatkozó határidők kérdése a koronavírus-helyzet által érintve**

Bár a koronavírus miatt az SZTNH korrekt tájékoztatás nyújt honlapján a saját ügyintézése jelenlegi helyzetéről, illetve szüneteléséről (https://www.sztnh.gov.hu/sites/default/files/20200317-sztnh-covid-intezkedesek-v3.pdf), a már folyamatban lévő ügyek intézésének határidejéről, illetve azok esetleges szüneteléséről (nemzeti és európai bejelentések egyaránt) nincs összesített tájékoztatása. Pedig ezek a határidők, illetve a velük kapcsolatos tájékoztatók fontosak, esetenként jogvesztőek lehetnek.

Mivel a nemzeti bejelentéseken kívüli, tehát **az európai uniós védjegyek** és **lajstromozott formatervezési minták** esetében a bejelentések a bejelentő választása szerint az SZTNH-n keresztül, vagy közvetlenül az EUIPO-hoz is benyújthatók, ezért az EUIPO (Európai Unió Szellemi Tulajdoni Hivatala) alábbi tájékoztatása fontos lehet.

Ez a tájékoztatás angolul az alábbi linken érhető el:

<https://euipo.europa.eu/ohimportal/hu/news/-/action/view/5657728>

**Röviden összefoglalva:**

Annak érdekében, hogy a felhasználók számára további útmutatást nyújtsanak az EUIPO igazgatója által hozott [Decision No EX-20-3](https://euipo.europa.eu/tunnel-web/secure/webdav/guest/document_library/contentPdfs/law_and_practice/decisions_president/EX-20-03_en.pdf) határozatával kapcsolatban – amely 2020. március 9. és 2020. április 30. között meghosszabbítja a határidőket a koronavírus kitörésével összefüggésben -, a következő magyarázatot adták a meghosszabbítás által érintett határidőkre vonatkozóan:

**Ι. A meghosszabbítás által érintett határidők**

A Hivatal ügyvezető igazgatójának a 2020. március 16-i EX-20-3. Sz. Határozatának 1. cikke május 1-jéig (gyakorlatban május 4-ig, mivel május 1. hétvégi munkaszüneti nap) az összes eljárási határidőt meghosszabbítja, vonatkozik ez a határidő-hosszabbítás a Hivatal előtti eljárásban részt vevő valamennyi félre.

Az „összes határidőre” történő hivatkozást szó szerint kell értelmezni, és magában foglalja az összes eljárási határidőt, függetlenül attól, hogy a Hivatal megállapította azokat, vagy törvényi jellegűek-e (azaz közvetlenül szerepelnek a rendeletekben).

(Az EUTMR 101. cikkének (4) bekezdése, amely felhatalmazza az ügyvezetőt, hogy kivételes események esetén meghosszabbítsa a határidőket, hasonló nyelvet használ, hivatkozva az „összes határidőre” és „az eljárásban részt vevő valamennyi félre”.)

Az érthetőség kedvéért ezek a kifejezések (‘**all time limits**’, ’**all procedural deadlines’**) a következőkre terjednek ki:

1. A Hivatal által meghatározott határidők az EUIPO előtti eljárásban, ideértve a fellebbezési tanácsát is

2. Az EUTMR, az EUTMIR vagy az EUTMDR által valamint a CDR és a CDIR által közvetlenül kivetett határidők,

* beleértve a Párizsi Egyezményből vagy más nemzetközi szerződésekből származó határidőket,
* függetlenül attól, hogy az EUTMR 104. cikkének (5) bekezdése és a CDR 67. cikkének (5) bekezdése értelmében kizárták-e őket a restitutio in integrumból

3. Különösen a következő jogszabályi határidőkre vonatkozik a meghosszabbítás:

- A jelentkezési díj megfizetése (EUTMR 32. cikk)

- Elsőbbségi jog (az EUTMR 34. cikkének (1) bekezdése és a CDR 41. cikke)

- Kiállítási prioritás (az EUTMR 38. cikkének (1) bekezdése és a CDR 44. cikke)

- Felszólalási időszak (az EUTMR 46. cikkének (1) bekezdése)

- A felszólalási díj befizetése (az EUTMR 46. cikkének (3) bekezdése)

- Megújítási kérelem (az EUTMR 53. cikkének (3) bekezdése és a CDR 13. cikke)

- Fellebbezés és az indokolás benyújtása, a fellebbezési díj befizetése (az EUTMR 68. cikkének (1) bekezdése és a CDR 57. cikke)

- Átalakítás (az EUTMR 139. cikke)

- A formatervezési minták közzétételének halasztása (a CDR 50. cikke).

Ugyanakkor a határozatban a „Hivatal előtti eljárás” -ra történő hivatkozás azt is jelenti, hogy a többi hatóság előtti eljáráshoz kapcsolódó határidőkre nem terjed ki a meghosszabbítás, még akkor sem, ha a rendeletek megemlítik. Ez különösen igaz a következő határidőre:

    Kereset a Törvényszék előtt a fellebbezési tanácsok határozata ellen (az EUTMR 72. cikkének (5) bekezdése és a CDR 61. cikke).

Végül azt is hangsúlyozza a határozat, hogy a „Hivatal előtti eljárás” kifejezés csak a védjegyekkel és a formatervezési mintákkal kapcsolatos kérdésekre vonatkozik, ami viszont azt jelenti, hogy a nem tartoznak a határozat hatálya alá azok a határidők, amelyek az EUTMR vagy a CDR által nem érintett témákkal(például foglalkoztatás vagy beszerzés), vagy amelyek egyéb kérdésekkel (például a Hivatal irányításával) kapcsolatosak.

II. **A meghosszabbított határidők hatása**

Az ügyvezető igazgató által megadott – azonnal hatályba lépett – határidő-meghosszabbítás megakadályozza az érintett határidőknek az eredeti határidőn belüli lejárását, és új, mindenki számára alkalmazandó lejárati határidőt állapít meg, nevezetesen 2020. május 1. (a gyakorlatban május 4.) napját.

Ennek megfelelően az érintett feleknek nem kell – szükségtelen! - kérelmet benyújtaniuk a Hivatalhoz a határidő meghosszabbítására.

Meg kell azonban jegyezni, hogy abban az esetben, ha a felek képesek eleget tenni az eredeti vagy a meghosszabbított határidőnek, és úgy döntenek, hogy ebben az időszakban is teljesítik eljárási kötelezettségeiket, az eljárás a szokásos módon halad, és minden benyújtott dokumentumot az eredeti módon és határidőben megvizsgálnak.

**III. A felhasználók értesítése**

A meghosszabbítás azonnali hatályba lépése azt is jelenti, hogy azokat a felhasználókat, akiknek a határidejére a határozat vonatkozik, nem értesítik egyedileg a meghosszabbításról.

A Hivatal mindent megtett az informatikai rendszereinek oly módon történő kiigazítása érdekében, hogy garantálja a meghosszabbítási határidő előtt lejáró határidők zökkenőmentes kezelését. Abban a valószínűtlen esetben, ha a Hivatal - közleménye ellenére - nem tartja be a határidő-kiterjesztést, a Hivatal az ügyet haladéktalanul orvosolni fogja, a határozatát hivatalból ki fogja javítani.

Budapest, 2020. 03. 29.

dr. Daszkalovics Katalin

dr.Daszkalovics Katalin
ügyvéd
Budapesti Ügyvédi Kamara
KASZ: 36058779
Iroda:1054 Budapest, Szemere utca 21.
Tel.: +36 1 332 6077
Mobil: +36 209 225 893
[www.daszkalovics.hu](http://www.daszkalovics.hu)